हमेशा ट्रेडिंग में रहने का है शौक, बोले- अगर कोई आपको जानता नहीं, तो क्या फायदा
Rapper Raftaar Exclusive Interview; Talks About Social Media Fake Views and Likes. Follow Rapper RaftaarLatest News, Reports On Dainik Bhaskar. बतौर आर्टिस्ट, एक बदलाव जो आप म्यूजिक इंडस्ट्री में देखना चाहेंगे?
कुछ सालों पहले रैपर बादशाह पर सोशल मीडिया पर अपने फर्जी फॉलोअर्स और व्यूज बढ़ाने के आरोप लगे थे। बादशाह ने अपने किसी एक गाने के लिए 72 लाख रुपए में 7.2 करोड़ व्यूज खरीदे थे।
वहीं, अब मशहूर रैपर रफ्तार ने माना की उन्होंने भी कभी अपने करियर में ये कदम उठाया था, लेकिन उन्हें बहुत जल्द एहसास हो गया की ऐसा करना गलत है। बता दे, रफ्तार इन दिनों अपने म्यूजिक ऐल्बम 'फोन मिला के' को लेकर चर्चा में हैं। रफ्तार से बातचीत के कुछ प्रमुख अंश:
सोशल मीडिया पर नंबर बढ़ाने के लिए क्या कभी गलत राह चुनी?
देखिए, मेरा मानना है कि नंबर्स से ज्यादा रियल दुनिया ज्यादा मायने रखती है। नंबर्स की तो आप हेराफेरी भी कर सकते हो, जहां मायने रखते हैं वहां करा देते हैं। मेरे शुरूआती करियर में, शायद साल 2013 में मैंने इस तरह का काम किया था। जहां तक मुझे याद है वह गाना फिल्म से हटा दिया गया था।
एक ही बार किया था लेकिन वह गाना उड़ ही गया। उसके बाद यूट्यूब तेज हो गया था, तब समझ आया की पैसे डालने से भी कोई फर्क नहीं पड़ता, इससे अच्छा ना डाले तो ही बढ़िया हैं। उस वक्त यह ट्रेंड था, यह सभी करते थे। फिर यूट्यूब ने फेक व्यूज वगैरा पर ज्यादा स्ट्रिक्ट हो गया।
इस बात को अब 10 साल हो गए। जैसे-जैसे वक्त बीतता गया, समझ आया की आप सोशल मीडिया पर भले ही 100 मिलियन दिखा लो, लेकिन यदि सड़क पर उतरे और किसी को पता ही नहीं की आप कौन हो, तो क्या फायदा। वो ज्यादा बुरा लगता है। इसीलिए, मैं कहता हूं की सहना सीखो और पहले से बेहतर करो।
सोशल मीडिया ट्रेंड या लंबी रेस का घोड़ा?
मैं लीजेंडरी स्टार बनना चाहता हूं, चाहता हूं की लोग मुझे याद रखें। मेरा लॉन्ग टर्म गोल है, हमेशा ट्रेंडिंग में रहना। कोशिश हमेशा रहती है की नई चीजों के साथ बार-बार ट्रेंड होता रहू। मैं हमेशा अच्छा गाना बनाना चाहता हूं, हां उसे प्रमोट करने का तरीका हमेशा बदलता रहेगा जिसके लिए मैं हमेशा तैयार रहता हूं।
अरूसा खान- अकासा सिंह के साथ काम करने का अनुभव कैसा रहा?
शुक्र हैं दोनों के साथ एक साथ काम नहीं किया, दोनों के साथ अलग-अलग वक्त पर रिकॉर्डिंग की। दोनों बहुत बातूनी हैं। मैंने सबसे पहले अपने म्यूजिक डायरेक्टर को अपना ये आइडिया सुनाया और फिर अकासा को फोन पर बताया। उसने तुरंत हामी भर दी। कुछ देर बाद, अरूसा से भी कन्फर्मेशन मिल गई। तो इसी तरह, हम तीनों बोर्ड पर आए। एक दूसरे को फोन मिलाकर ही काम पूरा हो गया।
सिंगिंग का अनुभव कैसा रहा? 
अनुभव बहुत अच्छा रहा, मैं अपनी ये साइड दिखाना चाहता था। मैंने कई लोगों के साथ काम किया है और जिन्होंने भी मेरे गाने गाए, उनको मैंने गाना गाकर सुनाया है। तो कहीं-न-कहीं गाने का कीड़ा तो था ही और मुझे लगा की अभी ये टैलेंट एक्स्प्लोर नहीं किया तो कब करूंगा।
एक फार्मूला है जहां आपने एक फीमेल सिंगर से कुछ गाने का हिस्सा गाने को कहा, कुछ मेल सिंगर ने गा दिया और फिर बीच में आपने अपना रैप जोड़ दिया। मैं इस फार्मूला के साथ आगे नहीं बढ़ना चाहता था। मैं अपने गाने को बतौर आर्ट इस्तेमाल करना चाहता था, ना की ट्रेंड की तरह।
वैसे, बता दूं की इससे पहले भी मैंने एक गाना गाया है। अरिजीत सिंह ने मुझसे एक गाना गाने को कहा था। पहले जब उन्होंने मुझे अपने स्टूडियो बुलाया तब सोचा की उन्होंने या तो लिखने और रैपिंग के लिए बुलाया होगा। लेकिन उन्होंने मुझसे मेरा ही गाना गाने को कहा, जिसके बाद मेरा कॉन्फिडेंस काफी बढ़ गया।
बतौर आर्टिस्ट, एक बदलाव जो आप म्यूजिक इंडस्ट्री में देखना चाहेंगे?
क्रेडिट बहुत जरूरी हैं क्योंकि क्रेडिट मिलने के बाद आपको काम मिलने लगता है। हर बार पैसे तो मिलते नहीं हैं, पर क्रेडिट मिल जाए तो दुबारा काम मिलता है और वहां से थोड़ी पेमेंट शुरू हो जाती है।
जाहिर है बिना पैसे घर नहीं चलते। क्रेडिट हमारी मेहनत का प्रमाण होता है। मेरे लेबल के हर गाने में मैं हर किसी को क्रेडिट देता हूं।